Príloha č. 6 k metodickému usmerneniu k aplikácii postupu zadávania zákazky s nízkou hodnotou a zákazky malého rozsahu č. OVO-2019/000010-001

Ministerstva vnútra Slovenskej republiky

Sekcia informaticky, telekomunikácií a bezpečnosti, Pribinova 2, 812 72 Bratislava

Č. p. : SITB-OO3-2022/000169-011

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky - Sekcia informaticky, telekomunikácií a bezpečnosti

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Peter Palák

Telefón: +421 2 509 44174, +421 907 407 580

E-mail: peter.palak@minv.sk

###

### II. Opis

Názov zákazky:

Softvéry

Druh zákazky: Tovar

Spoločný slovník obstarávania (CPV): 48300000-1 Softvérový balík na vytváranie dokumentov, kreslenie, vytváranie obrázkov, harmonogramov a zlepšovanie produktivity

48313000-5 Softvérový balík pre optický čítač znakov (OCR)

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky - Centrum podpory Bratislava, Račianska 45, zo strany Legerského 1, 812 28 Bratislava

Termín splnenia zákazky:

Do 60 dní od vystavenia objednávky

Opis predmetu zákazky:

Softvér na strih a úpravu videa, Softvér na grafiku, Softvér na prácu so súbormi vo formáte PDF, Softvér na tvorbu, úpravu a organizovanie práce vo formáte PDF, Softvér na optické rozpoznávanie znakov, Softvér na doplnenie pre prácu s veľkým množstvom dát. Podrobný opis predmetu zákazky sa nachádza v Prílohe č. 1 Výzvy na predkladanie ponúk.

### III. predpokladaná hodnota zákazky:

### Predpokladaná hodnota predmetu zákazky, vo výške 1 535,30 EUR bez DPH

### IV. Administratívne informácie

Komunikácia:

Oznámenie, odovzdávanie podkladov a dorozumievanie medzi verejným obstarávateľom a záujemcami/uchádzačmi bude uskutočňované prostriedkami elektronickej komunikácie – emailom. Verejný obstarávateľ akceptuje zo strany záujemcov aj iné spôsoby komunikácie, napr. písomne prostredníctvom pošty, telefonicky alebo ich kombináciou

Lehota na predkladanie ponúk:

Dátum: 26.05.2022

Čas: 10:00

Spôsob predkladania ponúk:

Formou elektronickej komunikácie na email peter.palak@minv.sk alebo listinne v uzatvorenej obálke označenej heslom Súťaž neotvárať a názvom predmetu zákazky. Ponuka bude obsahovať identifikačné údaje uchádzača: obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu, meno a priezvisko kontaktnej osoby, e-mail kontaktnej osoby, mobilné číslo kontaktnej osoby.

### V. Podmienky účasti

Uchádzač musí byť oprávnený dodávať tovar a nesmie mať zákaz účasti vo verejnom obstarávaní.

### VI. Kritériá vyhodnotenia ponúk

Najnižšia cena - Celková cena za predmet zákazky. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Projekt je spolufinancovaný Európskou úniou z Fondu pre vnútornú bezpečnosť. Fondy pre oblasť vnútorných záležitostí. Uchádzač je povinný strpieť výkon kontroly (auditu) overovania súvisiaceho s predmetom zákazky, a to na to príslušnými orgánmi v čase a za podmienok, aké budú týmito orgánmi stanovené. Vyššie uvedená kontrola bude vykonávaná poskytovateľom grantu alebo iným na to príslušným a oprávneným orgánom. V prípade, že v dôsledku takto vykonanej kontroly poskytovateľom grantu alebo iným príslušným a oprávneným orgánom dôjde k uznaniu časti alebo celého plnenia predmetu zákazky ako neoprávnený výdavok, tzn. výdavok, ktorý nezodpovedá cenám bežným na trhu v čase ich vzniku a v mieste ich vzniku, a ak k tomuto dôjde v dôsledku zavinenia predávajúceho, bude ho znášať predávajúci.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, dňa 12.05.2022

 ..................................

 Ing. Igor Sibert

 Generálny riaditeľ SITB MV SR